《山中杂咏》
宋代·许必胜

灼灼山半花，闲闲水中藻。
苟无松柏心，飘零向谁道。
蜉蝣炫衣裳，楚楚苦不保。
野老惜春色，间篱薙青草。
青草忽已繁，兰蕙日已老。
兰蕙日已老，我心当奈何。
人生贵适意，所乐岂在多。
卓然负书翁，悠悠谢山阿。

作者简介：许必胜，字希文，金坛（今属江苏）人。高宗绍兴十五年（一一四五）进士。官终知无为军巢县。按：《七十二峰足徵集》卷三作字克之，马迹山人，仕至显谟阁待制，忤时归里。《至顺镇江志》卷一八有传。今录诗十七首。